ᱟᱱᱫᱷᱨᱚ ᱯᱨᱚᱫᱮᱥ

ᱟᱱᱫᱷᱨᱚ ᱯᱨᱚᱫᱮᱥ (ᱛᱮᱞᱩᱜᱩ:ఆంధ్ర ప్రదేశ్) ᱫᱚ ᱥᱤᱧᱚᱛ ᱨᱮᱱᱟᱜ ᱮᱛᱚᱢ-ᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜ ᱢᱤᱫ ᱯᱚᱱᱚᱛ ᱠᱟᱱᱟ ᱾ ᱚᱥᱟᱨ ᱵᱤᱥᱟᱹᱨ ᱞᱮᱠᱟᱛᱮ ᱱᱚᱶᱟ ᱥᱤᱧᱚᱛ ᱨᱮᱱᱟᱜ ᱮᱭᱟᱭᱟᱜ ᱢᱟᱨᱟᱝ ᱯᱚᱱᱚᱛ ᱟᱨ ᱦᱚᱲ ᱮᱞ ᱞᱮᱠᱟᱛᱮ ᱜᱮᱞᱟᱜ ᱢᱟᱨᱟᱝ ᱯᱚᱱᱚᱛ ᱠᱟᱱᱟ ᱾ ᱱᱚᱸᱰᱮᱱᱟᱜ ᱨᱟᱡᱽᱜᱟᱲ ᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱫᱚ ᱦᱩᱭᱩᱜ ᱠᱟᱱᱟ ᱵᱤᱥᱟᱠᱷᱟᱯᱟᱴᱱᱟᱢ ᱾ ᱥᱤᱧᱚᱛ ᱨᱮᱱᱟᱜ ᱯᱚᱱᱚᱛ ᱠᱚ ᱢᱩᱸᱫᱽ ᱨᱮ ᱡᱚᱛᱚ ᱠᱷᱚᱱ ᱡᱤᱞᱤᱧ ᱚᱛ ᱥᱟᱹᱢᱩᱸᱫᱽ ᱰᱷᱤᱯ ᱨᱮ ᱵᱷᱤᱲᱟᱹᱣ ᱟᱠᱟᱱᱟ, ᱡᱟᱦᱟᱸ ᱫᱚ ᱑᱖᱐᱐ ᱠᱤᱞᱚᱢᱤᱴᱚᱨ ᱟᱨ ᱟᱨᱢᱤᱫ ᱴᱷᱮᱱ ᱫᱚ ᱙᱗᱒ ᱠᱤᱞᱚᱢᱤᱴᱚᱨ ᱵᱷᱤᱲᱟᱹᱣ ᱟᱠᱟᱱᱟ ᱾ ᱦᱟᱭᱫᱨᱟᱵᱟᱫᱽ ᱫᱚ ᱟᱨ ᱜᱮᱞ ᱥᱮᱨᱢᱟ ᱦᱟᱹᱵᱤᱡ ᱨᱟᱡᱽᱜᱟᱲ ᱞᱮᱠᱟᱛᱮ ᱛᱟᱦᱮᱸᱱᱟ, ᱚᱱᱟ ᱛᱟᱭᱚᱢ ᱫᱚ ᱚᱢᱚᱨᱟᱵᱚᱛᱤ ᱠᱚ ᱩᱪᱟᱹᱲᱟ ᱾ ᱚᱛᱱᱚᱜ ᱱᱚᱶᱟ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱥᱮᱦᱮᱫ ᱨᱮ ᱛᱮᱞᱮᱝᱜᱟᱱᱟ, ᱮᱛᱚᱢ ᱥᱮᱦᱮᱫ ᱨᱮ ᱛᱟᱢᱤᱞᱱᱟᱰᱩ, ᱥᱟᱢᱟᱝ ᱥᱮᱦᱮᱫ ᱨᱮ ᱵᱚᱝᱜᱚᱞ ᱫᱚᱨᱭᱟ, ᱠᱚᱧᱮ ᱥᱟᱢᱟᱝ ᱥᱮᱦᱮᱫ ᱨᱮ ᱳᱰᱤᱥᱟ ᱟᱨ ᱯᱟᱪᱮ ᱥᱮᱦᱮᱫ ᱨᱮ ᱠᱚᱨᱱᱟᱴᱚᱠ ᱯᱚᱱᱚᱛ ᱢᱮᱱᱟᱜᱼᱟ ᱾ ᱱᱚᱶᱟ ᱫᱚ ᱮᱛᱚᱢ ᱥᱮᱦᱮᱫ ᱨᱮᱱᱟᱜ ᱠᱚᱨᱱᱟᱴᱚᱠ ᱛᱟᱭᱚᱢ ᱡᱚᱛᱚ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱠᱟᱱᱟ ᱾ ᱜᱚᱫᱟᱵᱚᱨᱤ ᱟᱨ ᱠᱨᱤᱥᱱᱟ ᱜᱟᱰᱟ ᱫᱚ ᱟᱱᱫᱷᱨᱚ ᱯᱨᱚᱫᱮᱥ ᱛᱟᱞᱟ ᱛᱮ ᱞᱤᱸᱜᱤᱱ ᱠᱟᱱᱟ ᱾ ᱱᱚᱶᱟ ᱯᱚᱱᱚᱛ ᱫᱚ ᱦᱳᱲᱳ ᱪᱟᱣᱞᱮ ᱛᱮ ᱟᱱᱮᱡ ᱫᱷᱟᱱᱮᱡ ᱟᱨᱡᱟᱣ ᱨᱮ ᱠᱤᱥᱟᱹᱬ ᱜᱮᱭᱟ ᱾ ᱑ ᱱᱚᱵᱷᱮᱢᱵᱚᱨ ᱑᱙᱕᱖ ᱦᱟᱭᱫᱨᱟᱵᱟᱫᱽ ᱟᱨ ᱢᱟᱰᱨᱟᱥ ᱨᱤᱱ ᱛᱮᱞᱩᱜᱩ ᱯᱟᱹᱨᱥᱤ ᱨᱚᱲ ᱦᱚᱲ ᱠᱚ ᱢᱮᱥᱟ ᱠᱟᱛᱮ ᱢᱤᱫ ᱱᱟᱶᱟ ᱯᱚᱱᱚᱛ ᱟᱱᱫᱷᱨᱚ ᱯᱨᱚᱫᱮᱥ ᱠᱚ ᱵᱮᱱᱟᱣ ᱞᱮᱫ ᱛᱟᱦᱮᱸᱫ ᱾ ᱢᱮᱱᱠᱷᱟᱱ ᱡᱩᱱ ᱒᱐᱑᱔ ᱥᱟᱞᱮ ᱨᱮ ᱢᱤᱫ ᱦᱟᱹᱴᱤᱧ ᱫᱚ ᱛᱮᱞᱮᱝᱜᱟᱱᱟ ᱯᱚᱱᱚᱛ ᱠᱚ ᱵᱮᱱᱟᱣ ᱠᱮᱫᱼᱟ ᱾ ᱡᱤᱞᱞᱟᱹ ᱚᱱᱚᱱᱛᱚᱯᱩᱨ ᱡᱤᱞᱞᱟᱹ ᱪᱤᱛᱩᱨ ᱡᱤᱞᱞᱟᱹ ᱠᱟᱰᱚᱯᱟ ᱡᱤᱞᱞᱟᱹ ᱥᱟᱢᱟᱝ ᱜᱚᱫᱟᱵᱚᱨᱤ ᱡᱤᱞᱞᱟᱹ ᱠᱚᱧᱮ ᱜᱚᱫᱟᱵᱚᱨᱤ ᱡᱤᱞᱞᱟᱹ ᱜᱩᱱᱴᱩᱨ ᱡᱤᱞᱞᱟᱹ ᱠᱨᱤᱥᱱᱟ ᱡᱤᱞᱞᱟᱹ ᱠᱩᱨᱱᱩᱞ ᱡᱤᱞᱞᱟᱹ ᱯᱨᱚᱠᱟᱥᱚᱢ ᱡᱤᱞᱞᱟᱹ ᱥᱨᱤᱠᱟᱠᱩᱞᱟᱢ ᱡᱤᱞᱞᱟᱹ ᱵᱤᱥᱟᱠᱷᱟᱯᱟᱴᱱᱟᱢ ᱡᱤᱞᱞᱟᱹ ᱱᱮᱞᱳᱨ ᱡᱤᱞᱞᱟᱹ ᱵᱤᱡᱚᱭᱚᱱᱚᱜᱚᱨᱚᱢ ᱡᱤᱞᱞᱟᱹ ᱥᱟᱹᱠᱷᱭᱟᱹᱛ ᱵᱟᱦᱨᱮ ᱡᱚᱱᱚᱲ ᱥᱚᱨᱠᱟᱨ Andhra Pradesh Government Website Archived ᱕ ᱱᱚᱵᱷᱮᱢᱵᱚᱨ ᱒᱐᱒᱐ at the Wayback Machine. Department of Tourism General information ᱟᱱᱫᱷᱨᱚ ᱯᱨᱚᱫᱮᱥ ᱮᱱᱥᱟᱭᱠᱞᱳᱯᱤᱰᱤᱭᱟ ᱵᱨᱤᱴᱟᱱᱤᱠᱟ ᱨᱮ ᱟᱱᱫᱷᱨᱚ ᱯᱨᱚᱫᱮᱥ at Curlie Geographic data related to ᱟᱱᱫᱷᱨᱚ ᱯᱨᱚᱫᱮᱥ at OpenStreetMap